তীত
পুথি ত্বথ্য়।
পল দ চি তীতকে অল গিরাটা রাঃআ গালাং তাৎআয় মেন্তে আচকেগে উপরুম তুকাকানায়, ঈশ্বর রাঃআ মিহুড় কিরিং মুনিশ হেৎদ যীশু খ্রীষ্ট রাঃআ কুলিচ মেন্তে আচকেগে উছান নেনায় (1: 1) তীত লঅ পল রাঃআ সাগাই রাঃআ তেয়ার রহস্যে রাঃআ চাদরতে উকু মেনাআ, যদি রহঅ আলে হাউর গুটিয়া দাড়িয়ালে দ চি ইনি দ পল রাঃআ সেবাকামী লিয়া ধরমাতাং হুই লেনায়, অকয়দ তিতকে মিয়াৎ সাদা সিদা পটিয়াতে ইঞাঃআ প্রকৃত হন মেন্তে মানাগুনা তিইয়াঞ (1: 4) পল সাফা সাফি তীত কে বুগিন বার্তা এমরেনিচ মিহুড় গাতি হেৎদ কামী দেঙ্গাইচ মেন্তে মারাং গুনাত মানত তিইযায়, তীতকে আয়ায়া আল্লাৎ, আয়ায়া আত্মাদরদ, হেৎদ এটা কুকে আওসান এম নাতিনাং সারাও তিইয়ায়।
গালাং অক্ত হেৎদ ঠাঁও।
সাপ্তাম 63 হাতেৎ 65 খ্রিষ্টায়ম রাঃআ তালা মালা অক্ত,
রোমরে পুইলু স্যাপতল হাতেৎ আল্গা নাম তায়্ম, পল আয়ায়া গিরা নিকোপোলিস হাতেৎ তীতকে অলা লিইয়ায়। তীমথিকে ইফিষীয় রাঃআ সেবাকামী আড়াআ গিডি তায়্ম, পল তীতকে আচলঅ ক্রীত রাঃআ দ্বীপতে সেএনাকিন।
হাতায়চ।
তীত রাঃআ হান্ডে, অট মিহুড় কামীদেঙ্গাইচ হেৎদ পাতিয়ারেনিচ হন তাহিলেনায়, অকয় দ ক্রীতরে তাহি লেনায়। দিশা দ নিয়া তানা ক্রীতরে নামাতে তেয়ারা কানা মন্ডলীকু রাঃআ তালারে কাপুরাকানা লেকা নাআকু, বীনশাসন আচরন লঅ ঘাটতি সংগঠন হেৎদ সদস্যকুকে সংশোধন তুকা নাতিনাং তীতকে উপমা এম (1) ইন্তং কোরে মুরুব্বি কুকে বহাল এম দেঙ্গা (2) ক্রীতরে তালারে ক পাতিয়ান হড় কু রাঃআ সামাং রে বুগিন স্বাক্ষ্য এম নাতিনাং ইঙ্কূ কে সাপড়া দহ (1: 5)
বাবদ।
আচরন রাঃআ মিয়াৎ রীতি বহি
চিহ্নানেল।
1. আতাং দারম — 1:1-4
2. মুরুব্বি কুকে বহাল — 1:5-16
3. নানা হুনার উমুর রিঙ্কূকে হাটিং ভেগার রাঃআ বাত্লা — 2: 1-3: 11
4. মুডু মন্তব্য — 3: 12-15
1
জহার, মন্ডলী পরিচালনা রাঃআ কথা:তীত রাঃআ হান্ডে কুলীচ পল রাঃআ গিরা সেকাম
1 পল, ঈশ্বর রাঃআ গুপিচ হেৎদ যীশু খ্রীষ্ঠেরাঃআ কুলীচ, ঈস্বর রাঃআ বাচ্ছায়ান হড়কু রাঃআ পাতিয়ানুশারে, হেৎদ ভুক্তিনুযায়ী সত্তে আত্বজ্ঞানুশারে 2 অকয় সত ইনিদ অমরত্ব জীউ গাবান আশা মেনাঃআ, অকা বেদা জাগার্রে সায়বায়া না ঈশ্বর দ গাদা কাল মাড়াং হাতেত মিত্জাগারলাঃআয় 3 হেৎদ লাক্তি সময় রে আয়াঃআ জাগার গাম্চাল নাতিনা বাছা কিঃই ঞাআ, আবু ত্রানকর্তা ঈশ্বর বা রাঃআ হুকুম লেকাতে গামউচাড় রাঃআ গুরুভার ইঞাঃআ হান্ডে সম্পা হ্যুয়া কানা 4 সাদার্ন পাতিয়া রাঃআ সম্বন্ধে ইঞাঃআ আপান র হন লেকা গুনমান তীত। ঈশ্বর বারাঃআ হেৎদ আবুয়াঃআ ত্রাণকর্তা খ্রীষ্ট যীশু রাঃআ হ্তেত সুলুক -নিরহাই জাড়ীকাঃআ
তিতরাঃআ ক্রীতী দ্বীপরে কামি
5 নিয়া নাতিনাঞ আমকে ক্রীতীতে ধহ তুকালাত মাঞ চিয়াঃ চি অকা অকাঃকু কা পুরা কানা, আম ইনাকু পুরাতাম, গটা চিল্কা আমকে বাত্লাত মেয়া, যত ডিহি ডিহি রিঙ্কূ মুরুব্বী কুকে বহাল কুম 6 অকয় হড় কু অ-মান্তান ল্হয় হেৎদ মিত এরা স্বামী, অকয় রাঃআ হন হপন খাঁটিত্ব 'দষীতে মান্খাটো চি আড়ষা বায়ানা 7 চিয়াঃচি নিয়াদ জারুর গেয়া, ঈশ্বর রাঃআ অধ্ক্ক, ধনাধ্ক্ক মেন্তে লিয়া দূরনাম মেনা, সেচ্ছাচারী, অতিরাগী, আরখি ক্লাঙ্ ডুবুজ, দাদালিচ, খারাপ হরআ তে আয় রাঃআ লোভ আল তাহীন কা আ। 8 মেন্খান পাহিখাতিরিচ, সারীদুলৌড়ীচ্ বুগিনা নানামানকু, ধীরচ্, ন্যায়ইচ, সাদু হেৎদ হড়ম কব্জিচ হয়ুকায়
ভন্ড চেচেদিজ
9 হেৎদ চেত্আকান্লেকা পাতিয়ালেকানাঃআ বাক্ক সাব দহয় কাঃআয়, নিয়া লেকা গে ইনি আদর্শ শিক্ষাতে উপদেশ এম হেৎদ বাদীহড় কুরাঃআ দোষ বাচ্ছা উডুং দাড়ীকঃআ। 10 কারন, গাদা অধম মান্মি, অসার নিয়ায়মচা হেৎদ নির্বুদ্দী হড় মেনা কুয়া, বিসেস্কেৎ কাতে সুন্নু চুটি গেদ কুরাঃআ তালারে মেনাঃআ কুয়া, উন্কুয়া মচা ক্লুপ চাই, 11 উঙ্কু দ কুত্সিদ আর্যারাঃআ পুস্কানিতে অচেদাঃ চেত্কাতেত চিন্তঙ তার অড়াঃআ কু উল্টা গিডিয়া। 12 উন্কুয়া মিত্ হড়, উন্কুয়া নিজ দিসুম রিনিচ ভাবিজাগারিচ্ গাম লাত্ আয় (কিরিইঞ মুনীসকুদ) ক্রীতি দ্বিপ বাসিদ হসসড় হিন্স্র জানোয়ার, কুঠিয়া পীটুক। 13 নিয়া দ সার্তি সক্কা;ইনা খাতির আম উন্কুকে কাযাগতে, যাহাতে উঙ্কু পাতিয়ারে নিরল কু তাহীন কাঃআ, 14 জিহুদিয়া কাহিনিরে, হেৎদ সার্তি হাতেত ম্চাগ্ছে মান্মি কু কে হুকুম তে ম্নস্তির আল তাহিন কাঃআ। 15 সূচিহড়কুরাঃআ মতে যত হড়সূচি মেন্খান কুলষিতহেৎদ কাপাতিয়ান মতেযাহানাঃআ সূচি ল্হয়, বরঞ্চ উন্কুয়ামন হেৎদ বিবেক বরনাঃআ কুলষিত হ্যুয়া কানা। 16 উঙ্কু দ মানাঃ কানা চিয়াঃ চি, ঈশ্বরকে কু সারিয়া, মেন্খান কামিরে ইনি কেকু কাকু মানাবাতাইয়া; উঙ্কু দ ঘিন্নাসম্পদ, অবাধ্য় হেৎদ যত সত্কামিরে প্রমান্হীন।