কুলিচ কুরাঃআ কামি
পুথিস্বত্ব
ডাক্তার/শুশ্রাইজ লুক নিয়া পুথিটারাঃআ অলিজতানায়। কুলিচ কুরাঃআ কামিরাঃআ গাদা ঘটনারে লুক নিজে মেদতে-নেনেলিজ/লুকুন্দী তাহিনকেনায় যেহুতু নাআহানা মহলরে/বিভাগরে ইনি রাঃআ আবু শব্দটা চলরাঃআ দ্বারায়তে নিয়া সায় হুইওয়া (16: 10 - 17; 20: 5-21: 18; 27: 1-28: 16 ) আরিচালি/পরম্পরা লেকাতে ইনিকে মিয়াৎ বিন ইহুদি লেকা উদু/সদর হুইয়াকানা, ইনি এহবরেদ/প্রথমরেদ মিয়াৎ বুগিন বার্তা পাসনা ক/জাগারিজ তাহিনকেনায়।
অলরাঃআ অক্ত হেৎদ থাং
সাবেপে 60 হাতেন 63 খ্রিষ্টাব্দরাঃআ তালামাঙ্গা অক্ত।
অলরাঃআ নাতিনাং মুখ্য থাংকুদ যিরুশালেম শেহার, শমরিয়, লুদ্দা, যাফোত, আন্তিয়খিয়, ইকোনিয়ন, লিস্ত্রা, দর্বি, ফিলিপীয়, থিষলনিকিয়, বিরয়, এথেন্স, করিন্থ, ইফিষিয়, কৈসরিয়া শেহার, মাল্টা, রোম শেহারয় হুই দাড়িয়া।
হাতাইজ
লুক থিয়ফিলকে অললিদইআয় (কুলিচ কুরাঃআ কামি 1:1 ) দুর্ভাগ্যবশঃত, ঢের যাহানা কা সারি তাহিলেনা যে থিয়ফিল অকয় তাহিলেনায়। হুডাং সম্ভাবনা হুইওতানা যে ইনি লুকরাঃআ দেঙ্গাইচ তাহিনকেনায়, বাংখান দ অকা থিয়ফিল নুতুমটা (অকারাঃআ অর্থ হুইওতানা "ঈশ্বররিনিজ দুলাড়িয়া" যত খ্রিষ্টিয়ানকুকে উল্লেখ কাতেন যতচ রা নাতিনাং ব্যবহারকেনা।
দিশা/উদ্দেশ্য
কুলিচ কুরাঃআ কামিরাঃআ উদ্দেশ্য হুইওতানা মন্ডলীরাঃআ জানাম হেৎদ হারা রাকাবরাঃআ কাহিনীকে গাম, নিয়া ব্যাপটিস্ট যোহন, যীশু, হেৎদ বুগিন বার্তারাঃআ তালারে আয়া 12 জন চেলাকুরাঃআ দ্বারায়তে এহবাকানা বার্তাকে মাড়াঙ ইদিকাতে সেসেনাকু। নিয়াটা আবুকে পেন্টেকোস্টরাঃআ হুলাং রীলামালা আত্মারাঃআ হিচু হাতেন এহব কাতেন খ্রিষ্ট ধর্মরাঃআ পাসরারাঃআ পুঁজিকে/নথিকে প্রদানএয়ায়।
বাবত
বুগিন বার্তারাঃআ পাসরাঃআ
চিহ্নানেল।
1. রীলামালা আত্মারাঃআ একরার/প্রতিশ্রুতি- 1: 1-26
2. রীলামালা আত্মারাঃআ সদর/প্রকাশন- 2:1-4
3. রীলামালা আত্মারাঃআ দাড়িতে/ক্ষমতাতে কুলিচ কুরাঃআ সেবা কামি হেৎদ যীরুশালেম শেহার রাঃআ মন্ডলীরে তাড়না- 2: 5-8: 3
4. যিহুদা হেৎদ শমরিয়রে দাড়িতে কুলিচ কুরাঃআ সেবা কামি- 8: 4-12: 25
5. ধার্তিরাঃআ/দুনিয়ারাঃআ এটা জায়গারে রীলামালা আত্মারাঃআ দাড়িতে কুলিচ কুরাঃআ সেবা কামি- 13: 1-28: 31
1
যীশু দ সেরমাপুরি তে রাকাব এনায়।
1 গুনমান থিওফিল, ইঞ দ মাড়াঙ পুথিটা ইনা যত বাবত ইদিকাতে অল তাৎআইঞ, অকা যীশু ইনা হুলাং যাকিৎ করা হেৎদ চেচেদ এতহব লাৎআয়। 2 অকা হুলাং ইনি আয়া বাছায়ান কুলিচ কুকে রীলামালা আত্মা রাঃআ তে হুকুম এমকেৎ কুতে সেরমাতে সেনেনায়। 3 নিজেরাঃআ দুঃখ সাহাকেৎতে গজ বিরিৎ তায়মতে ইনি দ ঢের লেকা চিপ্না এমকাতে ইঙ্কূয়া হান্ডে নিজেকে জীউৎ উদুয়াকেৎ কুয়ায়্য় য়, পুলি মাহা যাকিৎ ইঙ্কূয়া হান্ডে নেল-সদর তুকাকেৎ কুয়ায়্য় য়, হেৎদ ঈশ্বর রাঃআ মুলুক রাঃআ বাবদ তে নাআহানা থুতি গাম কেৎকুয়ায়্য় য়। 4 হেৎদ ইনি ইঙ্কূলোঅ যজম অক্ত নাপাম মেন্তে নিয়া হুকুম এমাৎকুয়ায়্য়, আপে যিরুশালেম শেহার শাহার হাতেন বাহারতে আলপে সেনা মেন্খান আপুরাঃআ এক্ড়ার লাৎআয় অকা দান রাঃআ থুতিকু ইঞা হান্ডে আয়ুম তাৎ আপে, ইনা রাঃআ তাঙ্গিপে। 5 চিয়াচি যোহন দ দাঃআ রে ডুবুলেৎ কুকেনায়, মেন্খান আপে দ হুডাং মাহা তায়ম খানগে প্রভু রাঃআ রীলামালা আত্মাতে ডুবুলআঃপে।+ 6 এন্তে ইঙ্কূ যতচ মিশাতে ইনিকে কুলিকিয়াকু, প্রভু, নিয়া কি ইনা মাহা তানা, চিন্তং আম খেরোয়াল দিসুম রাঃআ তিহিরে পারহড় এম রুয়াড় কুয়াম? 7 ইনি ইঙ্কূকে গামকেৎ কুয়ায়্য়, অকা মাহাকু চি কাল আপু নিজে রাঃআ আইদারি রে দহঃঅ তাৎআয় ইনা আপেয়া সারিরাঃআ বাবত লহয়তানা। 8 মেন্খান রীলামালা আত্মা আপেয়া চেতান রে হিচ লেংখান আপে দাড়িপে নামেয়া, হেৎদ আপে পারহড় যীরুশালেম শেহার, গোটা ইহুদিয়া মুলুক দিশুম হেৎদ শমরিয়া দিশুমরে হেৎদ ধারতি রাঃআ মুচাৎ যাকিৎ ইঞা লুকুন্দী হুইওয়াপে।
সেরমাপুরি তে রাকাব
9 চিন্তং প্রভু যীশু নিয়া যত থুতিকু গামেতানায়, ইনি ইঙ্কূয়া মেদরাঃআ সামাং রে রাকাব ইদি লাগায়নায়, মিয়াৎ রিম্বিল ইঙ্কূ য়া নেলহরা হাতেন ইনিকে দানাংকিয়ায়। 10 ইনি সেনঃতানায় হেৎদ ইঙ্কূ নিরালা দর মিৎ ঢেকতে কয়ঃঅ তাৎ আকু, এনকান অক্ত, পুন্ডি সনঃঅ তুসিংআ কানাকিন বার হড় ইঙ্কূ য়া হান্ডে তিঙ্গুই নাকিন, 11 হেৎদ ইনকিন গামকেয়াকিন, দুলাড়িয়া গালিল রিঙ্কূ হড়কু, আপে নিরালা দর কয়অ কাতেন তিঙ্গুয়া কানাপে চিয়া? ইনি দ যীশু আপেয়া হান্ডে হাতেন সেরমাতে রাকাবেনায়, ইনিকে চিল্কা সেরমাতে সেনঃঅ নেল কিয়াপে, এনে এনকাগে ইনিকে রুয়াড় হিচু নেলিয়াপে। 12 ইন্তং ইঙ্কূ জৈতুন নুতুমান বুরু হাতেন যীরুশালেম শেহার তেকু রুয়াড় সেনেনা। ইনা বুরু যীরুশালেম শেহার রাঃআ কাতারে, মিয়াৎ ঝিরাও মাহা রাঃআ হরা তারা মাইল। 13 শেহার তে সেনকাতে কদেরে ইঙ্কূ তাহিনকেনাকু, ইনা চেতাং রাঃআ অড়াতে চেলা সেনেনাকু পিতর, যোহন, যাকোব হেৎদ আন্দ্রিয়, ফিলিপ হেৎদ থোমা, বর্থলময় হেৎদ মথি, আলফেয়ের রাঃআ হনতেদ যাকোব হেৎদ ঈশ্বর ভক্ত শিমোন, জীলট হেৎদ যাকোব রাঃআ বকতেদ যিহুদা, 14 ইঙ্কূ যতচ গে কুড়িহন কুলঅ, হেৎদ যীশু রাঃআ মাইতেদ মরিয়ম হেৎদ যীশু রাঃআ বকতেদ তুকুলঅ মিৎ অন্তরতে বিন্তিরে তাহিনাকু।
যিহুদা রাঃআ গান্ডূ রে মিহুড় কুলিচ রাঃআ বহাল
15 ইনা হুলাং মিৎ হুলাং প্রায় মিৎ চাকি রিলে হড় মিৎ থাংরে হুন্ডি লেনাকু, এন থাংরে পিতর বকতেদ কুরাঃআ তালারে তিঙ্গুয়েন্তে গামাকেৎ কুয়ায়্য় 16 দুলাড়িয়া বকইঞকু, অকয় যীশু কে সাবলিয়াকু, ইঙ্কূকে হরা উদুলাৎ কুয়ায়্য় য় অকা যিহুদা, ইনি রাঃআ ব্যাপারতে রীলামালা আত্মা দায়ুদ রাঃআ মচা হাতেন মাড়াঙতে অকা গামলাৎআয়, ইনা শাস্ত্রীয় জাগার পুরা হুইওরাঃআ জরুর তাহিনোকেনা। 17 চিয়াচি ইনি (যিহুদা) হড় দ আবুলঅ তাহিলেনায় হেৎদ নিয়া সেবাকামী রাঃআ হাকদার হুইলেনায়। 18 ইনি দ বাড়িচ কামী রাঃআ কামানি তে মিয়াৎ বাইত কিরিং লাৎআয়। ইনা তায়ম ইনিদ তাবের কাতে অতেরে নুরেনায়, ইনি রাঃআ লাহিচ অটেজেন্তে পটা যত উডুঙয়েনা, 19 হেৎদ যীরুশালেম শেহার রিঙ্কূ যতচ হড় ইনাটা সারি নামলাৎ আকু, নিয়া মেন্তে ইঙ্কূয়া জাগারতে ইনা বাইত/অতে হকলদামা অর্থাৎ "মায়ম ভূমি নুতুমতে সারিয়াকু। 20 চিয়াচি দুরাং পুথিরে অল মেনা "ইনিরা ডিপা উজাড়োকাআ, ইনারে তাহিনাকু এনকান যাহায় আলোকু তাহীনকাআ হেৎদ ইনিরা পালক রাঃআ গান্ডূ এটা যাহায়কে এম হুইওকাআ।+ 21 এন্তে, ইনা হুলাং যাকিৎ, চিমিন মাহা যীশু আবুয়া তালারে তাড়ম ভাড়ায় কেনায়, ইমিন মাহা হারহুলাং অকয় আবুলঅ সুতুঃ এমতাঃআকু, 22 যোহন রাঃআ ডুবুল হাতেন এহব কাতেন অকা হুলাং প্রভু যীশু কে আবুয়া হান্ডে হাতেন সেরমাতে রাকাব হুইয়া কানায়, নিকুয়া মিয়াৎ হড় আবুলঅ ইনি রাঃআ জিউৎ-রাকাব রাঃআ লুকুন্দী ী হুইওয়ায়, নিয়াটা অবশ্যই জরুড় তানা। 23 ইন্তং ইঙ্কূ নিকিন বার হড়কে তিঙ্গুকেৎ কিনাকু, যোষেফ অকয়কে বার্শবা গামায়াকু, অকয় রাঃআ উপাধি যুষ্টতানা। 24 হেৎদ মত্তথিয়, হেৎদ ইঙ্কূ বিন্তি কেৎয়াকু, এ প্রভু আম যতচ রাঃআ অন্তর সারিয়াম, এন্তে নিকিন বার হড় রাঃআ তালারে অকয়কে বাছা তিয়াম ইনিকে উদুয়িইম। 25 যিহুদা নিজে রাঃআ থাংতে সেনঅ নাতিনাং নিয়া যে সেবা রাঃআ হেৎদ কুলিচ রাঃআ গান্ডূ আড়া গিডিতাৎ আয়, ইনি রাঃআ বদলতে গান্ডূ হাতা রাঃআ নাতিনাং উদুয়ালেম। 26 তায়মতে বার হড় রাঃআ নাতিনাং অন্দাজাহালাং কেৎয়াকু, হেৎদ মত্তথিয় রাঃআ নুতুমতে গুলিবাঁট নুরেনা, ইনাতে ইনি গেলে মিৎ কুলিচ কুলঅ সাথ এমকেয়ায়।
+ 1:5 মথি 3:11 + 1:20 দুরাঃআং মালা 69:25; 109:8