6
হাতু দিসুম রেন্কু হড় জিসুকে কাকু পাতিয়া লিইয়ায়।
1 ইনা তায়্ম যীশু কাপারনাহুম হাতেৎ উডুং কাতেৎ আয়ায়্য় হাতু নাজারেথ তে হিচ্ এনায়, হেৎদ আয়ায়্য় চেলা কু হঅ আয়ায়্য় তায়্ম তায়্মতে হিচেনা কু।
2 ঝিরাঃআ মাহা সেটে রেন্খান যীশু দ জাহের থান রে চেচেদ উচ্চানেৎ আয়; এন্খান্গে গাদা হড় আয়ায়্য় উচ্চান আয়ুম কাতেৎ হাহাড়ায় এন্তেকু গাম কেৎ আয়্য়, হিঁঃরাঃআ নেন্কান জ্ঞান কদের হাতেৎ হিচা কানা? হিঁঃকে ঈশ্বর রাঃআ জ্ঞান এমা কানা ? হিঃই রাঃআ তিহি তে নেন্কান পরাঃআক্রম কামী যত পুরাঃআ ইদিতানা, নিয়া দ কিনা আ ?
3 ইনিদ কিনাআ ইনি কাঠুয়া (ছুতার মিস্ত্রি)কারি গারি, মরিয়াম রাঃআ ইনি হন হেৎদ যাকোব, যোসি, যীহুদা হেৎদ শিমন কুরাঃআ হাগা চি ল্হয় ? হেৎদ ইনি রাঃআ মিসি চি আবু লঅ বানু কুয়া? নিয়া লেকাতে ইঙ্কূ যীশু নাতিনাং বিগ্ন ঞামে তানাকু।
4 ইন্তং যীশু ইঙ্কূ কে গামাৎ কুয়া, আমাঃ নিজ দিসুম, আত্মীয় স্বজন হেৎদ আমাআ নিজ অড়াঃ ছাড়া ইটা জাহাদরে ভাবি জাগারিচ ম্যানখাট কায় হ্যুয়া।
5 ইন্তং যীশু ইনা ঠাওরে যাহানা হাহাড়া কামী কায় দাড়ি তাআয়, কটা রুয়া আজার হড়কু রাঃআ বহ রে তিহি এম কাতে বেশ তাৎকুয়া ইঙ্কূ কে।
6 হেৎদ ইনি ইঙ্কূয়া কা পাতিয়া খাতির হাহাড়ায় নায়। ইনা তায়ম ইনি গটা হাতু হাতু গুরাঃআ বাড়া কাতেৎ জাগার উচহান কেৎআয়।
বারগেল চেলা কুকে গাম পাসনা নাতিনাং কুল কেৎকুয়ায়্য় মথি 10:5-15; লুকা 9:1-61
7 হেৎদ যীশু ইঙ্কূ ১২ হড় কে রাঃআ কাতেৎ বাবার হড় কাতেৎ ইঙ্কূ কে কুলে এতব কেৎআয়ায়্য়; ইঙ্কূ কে বঙ্গা আত্মা রাঃআ চেতান রে ক্ষমতা এমাৎ কুয়ায়্য় য় ; হেৎদ হুকুম এমাৎ কুয়ায়্য় ;
8 আপে হরাঃআ সেশেন নাতিনাং, হড় পিছু মিয়াৎ কাতে হাপা বেগর যাহানা আ আলপে দহ্যায়্য়, পিঠা হঅ ল্হয়, ঝলা হঅ ল্হয়, জেন্গিয়া রাঃআ কাউডি আনা হঅ ল্হয়,
9 মেন্খান কাটারে খরম তুসিনঅ পে, হেৎদ বাড়িয়া সনঅ আলপে তুসিং আ,
10 যীশু চেলাকু কে অটঃ হ অঃগে গামাৎ কুয়ায়্য় য় আপে জাহাদরে যাহায় রাঃআ অড়াঃ পে বলনা, ইনা হাতু হাতেৎ কা উডুং অব্দি ইনা অড়াঃ রেপে তাহিনা।
11 অটঃহঅ অকা হাতুরেন্কু হড় কাকু আতাং পেয়া ইঙ্কূ আপেয়ায়্য় থুতি কাকু আয়ুমেয়া এন্ডে হাতেৎ উডুং বেত্রাঃআং আকুকে পাহাম নাতিনাং হেৎদ লুকুন্দী নাতিনাং কাটা ধুড়ি কটা ধরাঃআয়পে।
12 ইনা তায়্ম এন্ডে হাতেৎ উডুং কাতে নেকা কু উছান কেৎআ যে, হড় কু মনে কু ঘুরআ কা আ।
13 হেৎদ ইঙ্কূ গাদা বঙ্গা আত্মা কুকে কু কুদা কেৎ কুয়া, হেৎদ গাদা রুয়া হড় কুকে সুনুম অজঃ কাতেৎ বুগি কেৎকুয়া কু।
যোহন ডুবানিচ কে গচ। মথি 14: 1 - 12; লুকা 9: 7 - 9
14 অটঃহঅ হেরদ রাঃআজা যীশু রাঃআ থুতি আয়ুম নাম কেৎ আয়্য়, চিয়াদ চি যীশু রাঃআ নুতুম গটা পাসনা লেনা। ইন্তং ইনি গাম কেৎআয়্য়, ডুবুলিচ যোহন গজকু হাতেৎ জিউৎ বিরিৎআ কানায়, ইনা খাতিরাঃআং হাহাড়া কামী যত পুরাঃআ ইদিই তানা,
15 মেন্খান অকয় অকয় কুদ কু গাম কেৎআ, ইনিদ ইলিয় তানায়, অটঃহঅ অকয় অকয় কুদ কু গাম্কেৎআ ইনি দ মিৎ হড় হাপেন জাগারিচ, ভাবিজাগারিচ কু রিনিচ মিৎ হড়।
16 মেন্খান হেরোদ ইনি রাঃআ থুতি আয়ুম কাতেৎ গাম কেৎ আয়, ইঞ অকয় যহন রাঃআ বহঃ মাঃআ টটাঃ লাত আঞ, ইনিগেয় জিউৎ বিরিৎআ কানায়।
17 চিয়াঃ চি হেরোদ আয়া আ হাগা রাঃআ বাহু এরাঃআ হেরদিয়া রাঃআ খাতির আয়ায়্য় হড় কে কুল কাতে যহন কে সাপ আগু কাতে জিহাল রে খাঁজু লিয়ায়্য়, চিয়াঃ চি ইনি দ হানি কে দুতাম লিতায়্য়।
18 যহন হেরদ কে গামালিয়ায়, বকম রাঃআ বাহু কে দহ রাঃআ আমাঃ আ ব্যবস্থা ল্হয়।
19 ইনাতে হেরদিয়া ইনিকে রাঃআগ তে গজ নাতিনাং কুরু মুটুৎ কেনায়, মেন্খান কায় দাড়িয় কেনা।
20 চিয়াঃ চি হেরদ দ যহন কে ধর্মিক হেৎদ নিরাঃআলা মান্মি মেন্তে বরআই কেনায় হেৎদ হানিকে বাঞ্চা ইদিই কেনা। হেৎদ ইনি রাঃআ থুতি আয়ুম নাতিনাং খুব উকসুক কেনায়, হেৎদ ইনি রাঃআ থুতি আয়ুম খুব বেশ এ আটকারেৎ কেনায়।
21 ইনা তায়্ম মিৎ মাহা অক্ত হিচেনা, অকা হুলাং হেরদ রাঃআ জনম মাহা সেটেরেন খান আয়ায়্য় মানতান হড় কুকে, সেনা লাউড়িয়া কুকে হেৎদ গালীল রিঙ্কূ বহ বহ হড় কুরাঃআ মিয়াৎ আয়ুপ রাঃআ ভোজ মাডি সাপড়া লাৎআয়;
22 হেৎদ হেরদিয়া রাঃআ হনেরাঃআ হিচ্ কাতেৎ এনেছ তে হেরদ কে হেৎদ হিচ্ হুন্ডি লেনাকু ইঙ্কূ জ্ত্চ রাঃআ মন অন্তর খুশিতে ভিদা কেৎখান। রাঃআজা হনেরাঃআকে গামা য়ায়্য়, আমাঃ আ কিনা ইচ্ছা, আসীঞমে, আমকে ইনাগে এমা মেয়াঞ।
23 হেৎদ হেরদ রাঃআজা স্পত কাতে গাম কেৎআয়্য়, তারাঃআকেচাঃ পরগনা পর্যন্ত হযুকাঃআ, ইঞা হান্ডে অকা গেম আসিয়া, ইনা গেঞ এমামেয়া।
24 ইন্খান গে ইনি উডুং এন্তে, মাই তেৎ কে কুলি কি আয়, কিনা আঞ আসিয়া? ইনি গাম রুয়াড় কেৎআ য়, ডুবানিচ যহন রাঃআ বহ অ।
25 ইনি ইন্তং গে রাঃআজা রাঃআ হান্ডে হিচ্ কাতে ইনাগে আসি কেৎ আয়্য়, গাম কেৎ আয়, ইঞআ আসি নিয়া তানা, নাহাঃ গে যোহন ডুবানিচ রাঃআ বহঅ থাড়ি রে আগুয়াঞমে।
26 ইন্তং রাঃআজা দ কুঠিনে দুখালীন রেহঅ আয়ায়্য় মানত নাতিনাং হেৎদ অকয় কু যজম হিচ্ লেনা, ইঙ্কূয়া বরতে ইনিকে যাহানাআ কায় গাম রুয়াড় দাড়ি লিঃআয়।
27 রাঃআজা ইন্তংগে মিয়াৎ সেনা কে কুল কাতে যোহন ডুবানিচ রাঃআ হটঅ মাআ টটাঃ কাতে বহঅ আগু নাতিনাং হুকুম কেৎ আয়; হানি জিহালতে সেন কাতে যোহন ডুবানিচরাঃআ হটঅ মাআ টটা কেৎ আ।
28 ইনা তায়্ম থাড়ি রে বহ অ আগু কেৎতে ইনি কুড়ি হনকে এমা কিঃআয়, হেৎদ ইনি কুড়ি হন মাই তেৎ কে এমা কিঃআয়।
29 নিয়া খবর আয়ুম কাতে আয়া আ চেলা কু হিচ্ কাতে হড়ম কু ইদি কাতে খানারে কু তপা কেৎ আ।
প্রভু যীশু মড়ে জুলু হড় কুকে জমা এমাৎ কুয়ায়্য় মথি 14: 13 - 21; লুকা 9: 10 - 17; যোহন 6: 1 - 14
30 ইনা তায়্ম কুলিচ কু যীশু রাঃআ হান্ডে হিচ্ কাতে হুন্ডিনাকু; হেৎদ ইঙ্কূ কিনা কিনা আ কামী কু করাঃআ লাৎ আ, হেৎদ অকা চেচেদ দা আ কু চেদ্লেদ কুয়ায়্য় , ইনা জ্ত্যায় ইনিকেকু গামাকিয়া।
31 যীশু ইঙ্কূকে গামাৎ কুয়া, আপে নিরিবিলি মিয়াৎ ঠাওরে হুন্ডি কাতে হুডাং ঝিরাঃআ পে। চিয়াঃ চি গাদা হড় হিজু সেন তানা কু,ইনাতে ইঙ্কূয়া জমা নুয়া রাঃআ জাহান অক্ত বায়ানা।
32 ইনা তায়্ম লাউকা রে দেচ কাতে নিরিবিলি তেকু সেএনা,
33 মেন্খান হড় কু ইঙ্কূ কে সেন নেল্তা কুয়া কু, হেৎদ গাদা হড় ইঙ্কূকে কু চিন্হা নামতা কুয়া, ইনাতে গটা সরগ নাগার হাতেৎ নির নিরতে আকুয়াআ আ মাড়াং তে সেটেরেনাকু।
34 ইন্তং যীশু উডুং কাতে নেলকেৎ কুয়ায়্য় য় কুঠিন দায়া আটকার কেৎআয়। চিয়া চি ইঙ্কূ দ আতিনিচ বিনা ভিডি কু লেকা মেনা আ কুয়া; ইন্তং ইনি ইঙ্কূকে গাদা বাব্দতে চেচেদ এমাৎ কুয়া।
35 ইনা তায়্ম সিঙ্গি চাবা হিজু তান খান, আয়ায়্য় চেলা হিচ্ কাতে কু গামা কি আয়্য় নিয়া দ নিচল ঠাও, হেৎদ বেলা হঅ ডুবুজ ইদি তানা ;
36 ইঙ্কূকে কয়্তুকা এমাকুম, ইঙ্কূ যাতে হাতু হাতু তে সেন কাতে জমা নুয়ায়্য় কিরিং দাড়ি কা আ কু,
37 মেন্খান ইনি ইঙ্কূকে গাম রুয়াড় এত কুয়া, আপেগে ইঙ্কূকে হুডাঙ জমা এমাকুপে। ইঙ্কূ গাম কেৎআ কু, আলে ২০০ সিকি রাঃআ পিঠা কিরিং আগু কাতেত জম তুকা কুয়ালে চি ?
38 যীশু ইঙ্কূকে কুলি কেৎ কুয়া, আপেয়া হান্ডে চিন্তিত লেকা পিঠা মেনা আ ? নেলেপে দু। ইঙ্কূ নেল কাতেত কু গাম কেৎ আ, মড়েয়া পিঠা হেৎদ বারিয়া হাকু মেনা আ।
39 ইন্তং যীশু জ্ত্চ কে ঘাসাড় চেতান রে থার থার দুপ নাতি নাং বাত্লাৎ কুয়া।
40 ইঙ্কূ ১০০, হেৎদ ৫০, হড় কাতেত থার থার কু দুপেনা।
41 ইনা তায়্ম ইনি মড়েয়া পিঠা হেৎদ বারিয়া হাকু সাপ কাতে স্বরগ দর কয়ঃ কাতে সারাঃআও কেৎ আয় হেৎদ ইনা পিঠা কেচা কুচু কাতেত হড়কুকে জমা নাতিনাং চেলা কুকে এমঅ গামাত কুয়া; অটঃ হঅ ইঙ্কিন বারিয়া হাকু কে হ অ জ্ত্চ কে হাটিং এত কুয়া।
42 ইন্খান্গে জম কাতেত যত হড় তৃপ্তি কু নাম কেৎ আ।
43 হেৎদ জম তায়্ম সাকড়ী গুন্ডা কু ১২ ঝুড়িয়া হেৎদ হাকু গুন্ডা হ অ হাউর পেরাঃআচ কেৎআ কু।
44 যজম অকয় কু দুপ লেনা, ইঙ্কূ দ মড়ে জুলু কড়া হড় কু তাহিলেনা।
যীশু দাআ চেতান তে তাড়ম কেৎআয়। মথি 14:22 -33; জন 6:15 -21
45 ইনা তায়্ম ইন্তং গে কাজাগ তে আয়ায়্য় চেলা কুকে গামাত কুয়া, যাতে লাউকা রে দেচ কাতে আয়ায়্য় মাড়াংতে হানা কাতা বেত সোডার দর কু সেন কা আ। হেৎদ ইন্তং গে হড় কুকে কয়্তুকা এমাত কুয়ায়্য়।
46 হড় কুকে কয়্তুকা এম কাতেত যীশু দ বিন্তি নাতিনাং বুরু চেতাং তে দেচ এনায়।
47 আয়ুপ এন খান, ইন্তং লাউকা দরেয়া রাঃআ তালা মালারে তাহি লেনা, হেৎদ ইনি দ একলা গে বুরু রাঃআ মিৎ কাতা রে তাহি লেনায়।
48 ইনা তায়্ম যীশু নেলনাম কেৎআয় সামাং দর হাতে হ্যয়্য় হিজু নাতিনাং লাউকা সামাং দর ইমতিনাং চেলা গাদা কু কষ্ট তানা নেল কাতেত, ইনি নিদা উপুন পহর কুতে দরেয়া চেতাং তে তাড়ম কাতে আকুয়াআ এন্তে হিচ্ এনায়, হেৎদ ইঙ্কূ কে পারম কাতেত সমাং দর সেন নাতিনাং মহড়া হাতা কেৎ আয়।
49 মেন্খান দরেয়া চেতাং তে তাড়ম কু নেল কিচ খান মনে কেৎ আকু, বঙ্গা উবুল তানা, হেৎদ কিকিচ কেৎ আ কু;
50 চিয়াঃ চি যত হড় ইনি কে কু নেল লিচআ হেৎদ বর চাবা লেনাকু। মেন্খান যীশু ইন্তং গে ইঙ্কূ লঅ থুথি এনায়, ইঙ্কূ কে গামাত কুয়া, সাহস দহয় পে, ইঞ গে, আল্পে বরয়া।
51 ইনা তায়্ম আকুয়াআ হান্ডে লাউকা রে দেচ এনায়, হেৎদ হ্যয়্য় থিরেনা, এন্খান গে ইঙ্কূ হাহাড়ায় না কু।
52 চিয়াঃ চি পিঠা রাঃআ বাব্ত্তে আন্থিত টা কাকু সারি নামতা আ, ইঙ্কূ আ অন্তর গেয়ান লুম্বা আ লেনা।
যীশু গিনেষরৎরে রুয়া হাসু হড় কে বুগি কাত কুয়ায়্য় মথি 14:34 -36
53 ইনা তায়্ম ইঙ্কূ পাড় কাতা তেকু হিচেনা, গিনেষরৎ প্রদেশ তে হিচ্ কাতে লাউকাকু ভিড়া কেৎ আ।
54 হেৎদ লাউকা হাতে যত হড় আড়গু হিচ্এন খান কু যীশুকে চিন্হা নাম্কিয়াকু।
55 ইনা টলা রাঃআ চুতুর দর নির ভাড়াকেৎ আ কু, হেৎদ রুয়া আশু হড় কুকে পারকমতে গঅ আগুত কেনাকু কদেররে তাহীন কেনায় মেন্তে কু আয়ুম লাআ এন্ডে আগু কু এতব কেৎ আ।
56 অটহঅ হাতু রে, চি সরগ নাগার রে, চি টলা রে অকা ঠাও কুরে সেন কেনায়, ইনা ঠাও কুরে ইঙ্কূ রুয়া আশু হড় কুকে আয়া আ সমাং রে কু হাটেৎ কুকেনা, হেৎদ আচ কে বিন্তি কিয়া কু, যাতে ইঙ্কূ যীশু রাঃআ কিচি কু জুটেৎ নামদাড়ি কা আ, হেৎদ চিমিন হড় যীশু কে জুটেৎ লিয়াকু যত হড় কু বেশ চাবা লেনা।