9
যীশু মিৎগেল বার (১২) চেলা কুকে পাস্না কামী কুলকেৎ কুয়ায়্য় য়।
1 হেৎদ যীশু ইঙ্কূ গেল বার চেলা কে মিসাতে রাঃআ হুন্ডি কেৎ কুয়ায়্য় য়, যত বঙ্গা চেতানরে আর রোগ বুগি রাঃআ নাতিনাং দাড়িয়ান এম কেৎ কুয়ায়্য় য়।
2 আর ঈশ্বর রাঃআ রাঃআজ্য গাম ঘুরাঃআ হেৎদ রুগী বুগি নাতিনাং কুল কেৎ কুয়ায়্য় য়।
3 অটঃ হ যীশু ইঙ্কূ কে গাম সাডি কেৎ কুয়ায়্য় য়, হরাঃআ রাঃআ নাতিনাং জাহানা হ আলোপে ইদি ধরাঃআ য়া, ঠেঙ্গা হ লোহয়, ঝোলা হ লহয়, পিঠা হ লহয়, টাকা-পয়সা হ লহয়, আর অকয় হ বারিয়া আনগাও আলপে ইদি ধরাঃআ য়া।
4 যাহা অড়া রেগে বলঃঅ না, এন্ডে গে তাহীন পে আর এন্ডে হাতেন গে কয়্তুকা ও পে।
5 বাত্লাৎ কেৎকুয়া, আর অকা হড় কু কাকু, আতাং-দারাঃআম পেয়া, ইঙ্কূ য়া শেহার হাতেন উদুঙ অ- হিজু বেড়ারে, ইঙ্কূ নাতিনাং সাক্ষ মেনতে, আপেয়া কাটারাঃআ ধুড়ি কটা গিডি তকায় পে।
6 হেৎদ ইঙ্কূ চেলা দ কয়্তুকা হাতা কাতে, নাতে-হানতে রাঃআ হাতু-হাতু দাড়া কাতে, যত জায়গারে বুগিন-সংবাদ পরচার কেৎয়াকু। আর হড় কুকে বুগি-ভাড়া কেৎ কুয়ায়্য় কু।
7 গালিলি রেনিজ রাপাজ হেরদ পন্তিয় দ যতগে আয়ুম কিইয়ায়্য়, অকা-অকা হুইয় নেনা, আর হালবাল চায় নায়, চিয়াচি অকনি/জেতান/জেতানি হড় কু গামে কেনাকু, গয়ঃ কু হাতেন যোহন বিরিৎ রুয়াড় আকানায়।
8 এটাকু দ গাম লাগায় নাকু, এলিয় হিচ রুয়াড় কানায়, আর এটাকু দ গামে তানাকু, মুসিং রিঙ্কূ ভাবি-জাগারিজ কুরাঃআ হাতেন মিহুড় জিউত বিরিজা কানায়।
9 হেৎদ হেরদ পন্তিয় গাম কিইয়ায়্য়, যোহন রাঃআ মা ইঞ গে বহঃ মা-আ খানডিত তাইঞ, মেন্খান ইনি অকয় তানায়, অকয় রাঃআ বাব্ত্তে নেন্কা আয়ুম মে তানাই, আর ইনি আনিকে (যীশুকে) নেল এড়েম উডুং এনায়।
যীশু মড়ে জুলু হড় কুকে জমাঃ এমাৎ কুয়ায়্য় য়।
10 কুলিচকু কু হিচ রুয়াড় য়েন খানয়, আকুকু কামীকেৎ যতচ া বাবদ যীশু কে গাম কিয়াকু, ইনি দ ইঙ্কূ কে ইদি ধরাঃআ কেৎ কুয়ায়্য় য়, বৈতসদা নুতুম মান মিয়াত শেহার /নাগর তে সেএ নাকু।
11 মেন্খান হড়কু সারি নাম কাতে আয়া তায়ম তে হিচে নাকু, ইনি হেৎদ ইঙ্কূ কে আতাং দারাঃআম কেৎ কুয়ায়্য় য়, ঈশ্বর রাঃআ রাঃআজ্য রাঃআ বাব্ত্তে তে গামাৎ কুয়ায়্য়। বুগি য়া চাবা রাঃআ জরুর তাহীন কানা হড় কুদ বুগি কেৎ কুয়ায়্য় য়।
12 বেলা হাসুড় এনায় খান, ইঙ্কূ গেলবার চেলা হিচ কাতে ইনিকে গাম কিয়াকু, আম নিকু হড়কুকে কয়্তুকা এমকুম, যাতে ইঙ্কূ হাতু আর ধারে-পাশে টোলা কুরে সেন কাতে কু ডেরাঃআয় আর জমাকু নাম জম/নেল জমে কাকু, নেন্ডে দ নিঝুম/সুনসান জায়গারে মেনা বুয়া।
13 হেৎদ যীশু গামাৎ কুয়ায়্য় , আপেগে ইঙ্কূ কেগে জমা এমাকূপে, মেন্খান ইঙ্কূ কু গাম কেয়া, মরেয়া পিঠা আর বাড়িয়া হাকু ছাড়া অটঃ জাহানা বায়ায় তালেয়া, কিনা তবে গামে তানা পে, আলো তেগে সেন কাতে নিকু যত হড় কুয়া নাতিনাং জমা লে কিরিং আউ লেয়ালে।
14 এন্তে মরে জুলু কড়া হন। ইনি দ আয়া চেলা কুকে গামাৎ কুয়ায়্য় , হড় কুকে মরে গেল কাতে, ভাগ-ভাগ দুব কেৎ কূপে।
15 হেৎদ ইঙ্কূ চেলা এনকা কেৎ গেয়ায়, আর যতচ কে দুব কেৎ কুয়াকু।
16 পরে ইনি ইনা মরেয়া পিঠা আর বারিয়া হাকু হাতা কাতে সিরমা দর আরিচ রাঃআকাব কাতে ইশ্বর কে আশিষ কাতে কেচা কিইয়ায়্য় আর হড় কুকে হাটিং আকুয়াআ কু নাতিনাং চেলা কুকে এমাতু কুয়ায়্য় য়।
17 ইনাতে যত হড় কু জম বি নাকু, হেৎদ ইঙ্কূ অকা তাহি-রুয়াড় না, ইনা যত খান্দিজ-খুন্দুইজ কু হাউর হুন্ডি কিইয়ায়্য় খান গেলবার ঝুড়িয়া হুইয়ে না।
যীশু আয়ায়্য় গজ হেৎদ জীউৎ বিরিৎ বাব্ত্তে গাম কেৎআয়।
18 মিৎ হুলাং যীশু আয় একলা কছাড় রে কয়-জং কেনায়, এখেন চেলা কু তেয়া দ আয় লো গে তাহি কেনা, হেৎদ যীশু ইঙ্কূ চেলা কে কুলি কেৎ কুয়ায়্য় য়, হড়কু ইঞ অকয় তানা মেন তেকু গামেয়া। ইঞ অকয় নিয়া মেনতে হড় কু কিনা গামে তানাকু।
19 ইঙ্কূ গাম রুয়াড় কেৎয়াকু, যোহন বাপ্তাইজ, মেন্খান এটা এটা কুদ এলীয়, অকনি/জেতান/জেতানি হড় কু গামে কেনাকু, মুসিং রিঙ্কূ ভাবি-জাগারিজ কুরাঃআ হাতেন মিহুড় জিউত বিরিজা কানায়।
20 ইন্তং যীশু ইঙ্কূ কে গামাৎ কুয়ায়্য় , এন্খান আপে কিনা গামে তানা পে/গামেয়া পে, ইঞ অকয়? পিতর গাম রুয়াড় কিইয়ায়্য়, আম দম ঈশ্বর রাঃআ খ্রিষ্ট তানাম।
21 ইন্তং যীশু ইঙ্কূ চেলা কু কে হুকুম মাত কুয়ায়্য় য়, ইঞ অক্য়য় তানাং মেন্তে, নিয়া থুতি যাহায় কে হ আলকু গাম ভাড়া কুয়া।
22 যীশু গামাৎ কুয়ায়্য় , মানমি হন দ আশু দুখ সাহা হুয়ুয়া তায়া, মুরুব্বি, মারাঃআং বামড়ে, আর সাস্তর গ্সায় কু কাকু ছুতাং ইয়া, গজ হুইয়আ/গজ আয় আর আপি মাহা হুলাং রে জিউত রুয়াড় আয়।
23 হেৎদ যীশু যত হড় কে গামাৎ কুয়ায়্য় , যাহায় হড় ইঞ আ তায়ম তে হিজু সানাং তেত কু খান, ইনি দ আয় তেত কে রিনতি/দাদদ/অস্বীকার অ কায় আর মাহা হুলাং আয়া ক্র্রুশ গঅয় কায় আর ইঞ কে পিছাইঞ কায়।
24 চিয়াচি অকয় গে আয়া জিউ বাঞ্চাও সানাং ইয়া, ইনি দ ইনা আদে আয়, মেন্খান অকয় গে ইঞ আ নাতিনাং আয়া জিউ আদে আয়, ইনি দ ইনা বাঞ্চাও আয়।
25 এন্ডে খান মানমি গোটা ধারতি লাভ কাতে হঅ আয়্তেত গে আদ আয় বাংখান নষ্ট আয়। তবে কিনা ফায়দা হুইয়া তেয়া।
26 চিয়াঃচি যাহায় গে ইঞ অটঃ ইঞ আ জাগার কুতে গিউ গুয়াকু, মানমি হন হ গিউ গয়ায়, চিনলং ইনি আয় হেৎদ আয়া আপুতেত অটঃ রিলামাল সরগ নাগা কুয়া আদাল তে হিজু য়ায়।
27 মেন্খান ইঞ আপেকে সার্তিগে গামতানাপিং, যাহায় নেন্ডে তিঙ্গুয়াকানাকু, ইঙ্কূ য়া তালারে এনকান হড় হ মেনাকুয়া, অকয় চিমিনভুর ধাবিজ ঈশ্বর রাঃআ রাঃআজ্য কাকু নেলেয়া, ইমিনভুর ধাবিজ গয়ঃজ কাকু চাখা নামেয়া।
যীশু রাঃআ রূপসদর।
28 নিয়া যত থুতি গাম চাবা কাতে, ইরিল/ইরিলিয়া মাহা হুলাং তায়ম, যীশু দ পিতর, যোহন হেৎদ যাকোব কে আয়লো ইদি ধরাঃআ কাতে, কয় জং নাতিনাং বুরু চেতান দেজেনায়।
29 চিনতং যীশু কয় জং এ কেনায়, ইন্তং ইনি রাঃআ মেদ-মুহাড়/মুখান মুরুত দ্ পাল্টায় না। আর ইনি রাঃআ কিচি দ পুন্ডি ধপ-ধপ/পিরিত-পিরিত হেদতে ঝালকায় না।
30 আচকা গে বার হড় ইনিলো থুতি তানাকিন, ইঙ্কিন দ মহিমা/প্রতাপ তে সদরাঃআ কানাকিন মোশি আর এলীয়, তিকিন কিন থুতি কেনাকিন।
31 আর ইনি রাঃআ সামাং সামিং থুতি কেনা কিন, আয়ায়্য় গজ নাতিনাং, ইনা অকা যীরুশালেম রে পুরাঃআ নাতিনাং তাহীন কেনা।
32 ইন্তং পিতর হেৎদ পিতর রাঃআ গাতি কু ঝপ-ঝপ দুদ্রুম মে কেনাকু, মেন্খান চিরগাল -বিরিৎ কেৎ কুয়ায়্য় য় খান ইঙ্কূ ইনি রাঃআ প্রতাপ/মহিমা আর ইঙ্কিন বার হড় কে কিন নেল কেৎ কিনায়, অকয় দ ইনিলো তিনগু তাহীন কেনাকিন।
33 হেৎদ ইঙ্কূ দ ইনি রাঃআ হান্ডে হাতেন বাই তকা কাতে সেন কেনায়, ইন্তং গে পিতর যীশু কে গাম কিয়ায়, এ গুরু, এলে দ নেন্ডে লে তাহি লেখান বেশ কুয়া হুনাং, আলে দ আপিয়া কুম্বা অড়া লে বানাআ, মিয়াত দ আমাঃ নাতিনাং, মিয়াত দ মোশি রাঃআ নাতিনাং আর অটঃ মিয়াত দ এলিয় রাঃআ নাতিনাং, মেন্খান ইনি কিনা গাম কিইয়ায়্য়, ইনা আটকার কাকু দাড়ি লা।
34 হেৎদ নিয়া তানায়, ইন্তং গে মিয়াত রিমিল হিচ কাতে ইঙ্কূ কে উম্বুল কেৎ কুয়ায়্য় য়। ইনাতে ইঙ্কূ ইনা রিমিল রেকু বলয়েন খান বর কেৎয়াকু।
35 আর ইনা রিম্বিল হাতেন নিয়া আড়াঙ আয়ুমে নামেনা, নিই গে ইঞ আ হন তিংআ, ইঞ আ বাছায়িত। নিঃ রাঃআ থুতি আয়ুম মে পে।*
36 নিয়া আড়াঙ আয়ুম নাম থর একলা যীশুকে নেল নামেনায়। হেৎদ ইঙ্কূ থির তাহীনাকু, অকা অকা নেল লা আকু, ইনারাঃআ যাহানা ইন্তং যাহায় কেহ কাকু গাম ভাড়া লা কুয়া।
যীশু মিয়াৎ কড়াহন কে বুগি কিয়ায়্য় হেৎদ চেচেদ এমাইয়ায়।
37 দশার হুলাং বুরু হাতেন আড়গুন খানয় গাদা লেকা হড় আয়লো নাপাম এ নাকু।
38 আচাকাগে লাৎ -লাৎ হড়কুয়া তালা হাতেন মিয়াত হড় জোর তে কিকিচ গদ কিইয়ায়্য়, এ গুরু নেহর রাঃআ তানামাই, ইঞ আ হন তিংআ রাঃআ দর কয়অম, চিয়াচি নিই/ইনি গে ইঞ আ হনতিংআ।
39 আচকা গে মিয়াত আত্মা লাঠা এয়া কানা আচকা গে কিকিচ কিইয়ায়্য়, হেৎদ ইনি হানিকে মচড়া সাব কিয়ায়, ইনাতে ইনি রাঃআ মচা হাতেন ফেনা উডুং এনা, আর ইনিকে তাবা কিয়ারাঃআ তায়ম বাই/বাগিয়া কিয়ায়।
40 ইঞ আমাঃ চেলাকুকে নেহর রাঃআ লা কুইঞ, যাতে ইঙ্কূ নিইকে/ইনিকে উডুং গিডিই কাঃআকু, মেন্খান ইঙ্কূ কাকু দাড়ি লা।
41 ইন্তং যীশু গাম রুয়ার কেৎ কুয়ায়্য় য়, এ বিন-পাতিয়াও হেৎদ পেরতা কুল রিঙ্কূ, তিমিন ধাবিজ ইঞ আপে লো তাহি নাই, চিমিন ধাবিজ ইঞ দ সাহাওতা পেয়াইঞ। আমাঃ হনতামা কে নেন্ডে আগুইম।
42 হন রাঃআ আপু তেৎকে যীশু গামা কিয়ায়্য়, হন কে এগুইম, ইনি হিখড়ম না য়, ইন্তং গে ইনি বংগা ইনিকে অতেরে তাবা কিয়ায়, আর মচড়া-মুচড়ি কিয়ায়। মেন্খান যীশু বিন বুগিন আত্মাকে ধমকাঃআ কিয়ায়। হন টাকে বুগি কিয়ায়। হেৎদ আয়া আপুতেত রাঃআ হান্ডে জিমা-রুয়াড় কিয়ায়।
43 ইন্তং যত হড় ঈশ্বর রাঃআ মাড়াং দাড়ি ইয়াতে হায়কাট এনাকু। হেৎদ যত হড় ইনি রাঃআ কামী যত য়া কুতে কুঠিনগে মাহিল/চমকায় নাকু খান ইনি আয়া চেলা কুকে গামাৎ কুয়ায়্য়।
44 নিয়া থুতি কু আপেয়া লুতুর রে রেবেদ দহয় পে। মানমি হন দ বাইরি হড় কুয়া তিহিরে সাব-তকাই আকু ঘির মেন্তাং গে হাআ।
45 মেন্খান ইঙ্কূ নিয়া থুতি কু কাকু আটকার দাড়ি লা। ইনা ইঙ্কূ য়া হান্ডে উকুরে গে তাহিনা। যাতে ইঙ্কূ আলো কু আটকার নাম দাড়িকাঃআ। হেৎদ ইঙ্কূ ইনিকে নিয়া থুতিকু গাম তে বর কেৎয়াকু।
শ্রেষ্ঠ অকয় ?
46 হেৎদ চেলা কুয়া তালারে মিয়াত টকরাঃআর/নিয়া-নিপাইয়া/লেথা রাঃআকাব/জানাম এনা, এন্তে আকুয়াআ তালা রে অকয় মারাঃআং গেয়ায়।
47 মেন্খান যীশু ইঙ্কূ য়া মনে ভীতির রাঃআ টঘাট আটকার নাম কাতে মিয়াত হুডিঙ হন সাব আগুকিয়ায় হেৎদ আয়া হেদে/কাতারে তিঙগু কিয়ায়।
48 হেৎদ ইঙ্কূ কে যীশু গামাৎ কুয়ায়্য় , যাহায় নিঃই হুডিং হন কে ইঞ নুতুম তে দারম মিয়াকু, ইনি দ ইঞ কে গে দারম ইদি আয়ঞ, আর যাহায় ইঞ কে দারম ইদিং কিং খানয় ইনি, কে গে দারম ইয়াঞ অকয় ইঞ কে কুল তিয়াঞ। এন্তে আপে যতকু তালা হাতে অকয়্য় হুডিং উতারিচ গে মারাঃআং ওয়ায়।
49 যোহন গাম গদ গেয়ায়, এ গুরু আলে মিয়াত হড়কে আমাঃ নুতুম তে বঙ্গা ছাড়া নেল লিয়ালে, ইনি কে মানা লিয়ালে, চিয়াঃ চি ইনি দ আবুকে কায় পিছা কেনা বুয়ায়।
50 মেন্খান যীশু ইনিকে গাম কিয়ায়, আলপে মানা/বারণ ইয়া, চিয়াঃ্চি অকয় আপেয়া বিরূধ রিনিজ লহয়, ইনি আপেয়া দর রিনিজ গে।
যীশু কে অতং ইদিরাঃআ মূল্য।
51 চিনতং আয়া সেরমা তে রাঃআকাব সেন রাঃআ মাহা সেটের হিচে না, ইন্তং গে ইনি যীরুশালেম তে সেন আয় মনে রে মুরুক/মুরুদ/ঠারাঃআও এনায়/দঃহ কিইয়ায়্য়।
52 আর আয় মাড়াং তে আয়া ইদি-আগু/আগুয়াদার কুকে কুল কেৎ কুয়ায়্য় য়। ইঙ্কূ দ সমরীয় রাঃআ মিয়াত হাতু তেকু বলয় না। যাতে ইনি রাঃআ নাতিনাং তেয়ার হাতাড়া।
53 মেন্খান হড় কু কাকু তেলাও/পুছা/আতান লিয়া, এন্তে ইনি দ যীরুশালেম তে সেন আয় নাতিনাং মনে ঠারাঃআও এনায়।
54 ইনা নেল কাতে আয়া চেলা যাকোব হেৎদ যোহন কুলি কেয়াকিন, এ গুরু, আম কি নানাম-তানাম/নানা-মাম এলিয় চিলকা লেকা লাআয়, এনকা আবু গামেয়া বু, চেতান হাতেন সেঙ্গেল আড়গু হিচ কাতে ইঙ্কূ কে রাঃআপা-রঙ্গ চা কুয়ায়্য় য় ?†
55 মেন্খান ইনি বিউর/মচা ঘুরাঃআ কাতেন ধমকাঃআ কেৎ কিনায়।
56 হেততে ইঙ্কূ দ এটা হাতু তেকু সেএ না। 57 যীশু হেৎদ ছেলা হরাঃআ-হরাঃআতে সেন কেনাকু, মিয়াত হড় যীশুকে গামা কিয়ায়, আম যাহাদর গেম সেনয়া, ইঞ দ আমাঃ তায়ম তে সেন আইঞ।
58 যীশু ইনিকে গাম কিয়ায়, তুয়ু কুরাঃআ ভূউ মেনা তাকুয়া, আর চেতান রিঙ্কূ য়া অড়ে রাঃআ ডাইররে তুকা মেনা তাকুয়া, মেন্খান মানমি হন রাঃআ দ বহ দহ রাঃআ জায়গা বায়ায় না।
59 অটঃ মিহুড় কে যীশু গাম কিয়ায়, ইঞ আ তায়ম তে হিজু ম, মেন্খান ইনি গাম কিইয়ায়্য়, প্রভু, মাড়াং ইঞ আ আপুইঞ কে তপা নাতিনাং সেন তকাইঞ লিং মে।
60 যীশু ইনিকে গামকিয়ায়, গয়চ কু গেদ আকুয়াআ আত্মিক তে গয়চ কানাকু লিয়া তপা তুকা কুম। আম দ সেন কাতে ঈশ্বর রাঃআ রাঃআজ্য গাম পাসরাঃআয় মে।
61 অটঃ মিহুড় গাম কিইয়ায়্য়, প্রভ, ইঞ আমাঃ তায়ম তে সেনাইঞ, মেন্খান, মাড়াং ইঞ আ অড়া সেনকাতে অড়া হড় কুরাঃআ হান্ডে হাতেন কয়্তুকাহাত নাতিনাংসেন তকা লিং মে।‡
62 যীশু ইনিকে গাম কিয়ায়, অকয় হড় নাহাল রে তিহি এম কাতে তায়ম দর দ কায় আরিদ-রুয়াড় ইয়ায়। ইনিগে ঈশ্বর রাঃআজ্য রাঃআ লেক তানায়।
* 9:35 জিসাই 42 :1, 2 পিতার 1 :17-18, † 9:54 2 রাপাজ 1 :10 ‡ 9:61 1 রাপাজ 19 :20