5
মন্ডলী রিঙ্কূ সদস্য়কুকে গামসাডি
1 আমদ যাহায় মুরুব্বিকে আলম এগের কুয়া, মেন্খান ইনিদ অপুলেকা, জুয়ান কড়া হন কুকে হাগা লেকা (লেবিয় পুস্তক 19:32)
2 মুরুব্বি বুডি কুকে দ মাই লেকা, জুয়ান কুড়ি হনকুকেৎ একদম সাফা মনেতে মিসি লেকা ঞেলিম।
3 অকয় রাঁডীকুকে নিহাত জরুর তানা, উঙ্কু রাঁডী এরা কুকে আল্লাৎ কূপে। 4 মেন্খান যদি ইনি রাঁডী রাঃআ হন্হ্প্ন চি হাগা-হন্হ্প্ন কু তাহিনা, উঙ্কু তবে জ্ত্চ হাতেত মাড়াংতে আকুয়াআ আ অড়াঃহড়কে মান্ত্গুনাততে হেৎদ এঙ্গা আপু রাঃআ মান এম ছেদ কা আ কু; চিয়াঃচি ইনাগে ঈশ্বর রাঃআ সামাংরে গ্রাজ আ,
5 অকয় এরা রাঁডী চি ইনিকে নেল আতেন রিঙ্কূ যাহায় বানুকুয়া, ইনিদ ঈশ্বর রাঃআ চেতানড়ে ভরসা কাতেত নিদা সিঁঙ্গী বিন্তি হেৎদ প্রাথনা তে তাহীন কা আয়, নেল আতেন নাতিনাঙ (যিরমিয় 49:11)
6 মেন্খান অকয় বিলাসিতানি ইনিদ জিউত তে গচ্ছা কানায় 7 নিয়া কু যত হুকুম ইম, যেন উঙ্কু পাতিয়ানকুরা আ দুর্না আল হযু কা আ।
রান্ডিকুরাঃআ দেঙ্গা
8 মেন্খান যাহায় যদি নিজ সম্পর্কীয় হড় রাঃআ বিশেষ কাতে নিজ পাহি কুরাঃআ কায় দিশা হুদিসেয়ায়, ইনাখান পাতিয়া কামানালাত আয় এন্খান কাপাতিয়ান হড় কু হাতেত হ অ অধমা কানায়। 9 রাঁডী লেকাতে ইনিগেয় লেখা হযু কা আ, অকয় রাঃআ উমুর ষাট সির্মাং লাতার রে ল্হয়হেৎদ অকয় রাঃআ মিয়াৎ গে হেরেল তাহিলেনায়, হেৎদ অকয় রাঃআ কামান অ অড়ারাঃআ প্রমাণ ঞাম আ; 10 এন্খান যদি ইনি হন্হ্প্ন আসুলরে মেনাইয়া, যদি পাহি পেড়া কুকে সেবারে মেনাইয়া, যদি নির্মল হড় কুরাঃআ কাটা আবুঙ তাত্যায়, যদি খ্রিস্টান কুরাঃআ উপ্কার তাত্যায় যদি যত বুগিন কামিকুরা পাঞ্জা তাত্যায়। 11 মেন্খান জুয়ান রাঁডীকুকেৎ অমানত কূপে, চিয়াঃ চি খ্রিস্ট রাঃআ বিরুদরে বিলাসিতানি কু হুই লেন্খান্কু উঙ্কু দ গংঅঃ বুঝা কুয়া; 12 উঙ্ককু ইনি মাড়াংতে পাতিয়া অগ্রজতে কুড়াই ঞাম রাঃআ হুকুম মেনা আ। 13 নিয়া ছাড়া উন্কুদ অড়াঃ অড়াঃ দাড়াভাড়াকাতেকু আড়সা আ; সধু আড়সা দ ল্হয়, বাচালিয়া, হেৎদ অনধিকারিন্চর্চা হেৎদ অনুচিত থুতি গাম্কু চেদ্যাআ। 14 মেন্খান ইঞাআ নিয়া বস্না, জুয়ান রাঁডী কুড়ি হন এরা গংঅঃ কা আ কু, অড়াঃআ আইদারি কা আয়, ইটাহড়কু খারাপ গামেয়া এনেএনকান হরাঃআল তাহীন কা আ 15 চিয়াঃচি নিয়া মাড়াংতে হ অ অকয় অকয় কুদ বঙ্গা রাঃআ হরাতে সেসেনরাঃআ কূড়াইকু ঞাম তাত আ। 16 যদি যাহায় পাতিয়ানি রাঃআ অড়াঃরে রাঁডীকু তাহিনা, ইনি উঁকুয়া উপ্কারে কা আয়;মন্ডলী হাঁবালগ্রস্ত আল হুউঃকাঃআ, যেন সার্তি কায়তে রাঁডীকু রাঃআ উপ্কার করা দাড়ি কা আ। 17 অকয় মুরুব্বিকু বেসলেকাতে শাসনেয়া কু, বিসেস্কাতে উঙ্কুদ বাক্কে হেৎদ ছেদঅ এম ঞাতিনঙ খাটা আ কু, উন্কুদ বারগুন খাতির যতন রাঃআ যোগ আইদারি হয়ুকা আয়। 18 অটঅ শাস্ত্র গামেয়ায় হুরু চাউলই চাষইচ নাহেল উরিইচ্ রাঃআ মচংরে মহতি আলম ত্লেয়া, হেৎদ কামিয়ান হড় আয়া আ গনঙ রাঃআ যোগ্গ (লেবিয় পুস্তক 19:13; দ্বিতীয় বিবরণ 25:4) 19 বার অপি হড় সাক্ষি বান্খান মুরুব্বি কুরাঃআ বিরধ রাঃআ নালিস আলম হাতায়া (দ্বিতীয় বিবরণ 17:6, 19:15) 20 একয় কু কাইয়া পাতিয়ানকু, উন্কুকে জ্ত্চ রাঃআ সামাঙ শাসন কুম; যেন ইটা কু বরয় কা আ। 21 ইঞ ঈশ্বর কে, যীশু খ্রিস্ট কে হেৎদ বাছান সরগ নাগা কুকে সামাংরে দহ কাতেত আমকে নিয়া আদেশীঞ ইমাম তানাঞ, আম আরিচালি ছাড়া নিয়া বিধি যত পাল্নেম, প্ক্ষপতিত রাঃআ ঝুঁকতে যাহানা আ আলম কামিয়া। 22 যাহায় রাঃআ চেতান রে ঘিড়মেন্তাঙ তিহি আলম বাড়ায়া, হেৎদ ইটা হড় রাঃআ কইতে আলম ভাগী দারিয়া; আমনিজেকে শুদ্ধ লেকাতে বাঁচাআম। 23 নাহা আ অব্দি দা আ আলম নুয়া, মেন্খান আমাঃ আ লাহিচ্ নাতিনাঙ হেৎদ আমাঃ আ ঘিড়ঘিড় রুয়া হ্যুয়া মেন্তে ইতিচ তরাঙ কলাঙ বেভারেম। 24 অকয় অকয় হড়রাঃআ কাই সুস্পস্ট, ধরবার আ হরারে মাড়াংতে;অটঃহঅ অকয় অকয় হড়কুরাঃআ কাই আকুয়াআ তায়্ম তে 25 সার্তি কামী কু হ অ এনেএঙকা সুস্পস্ট; হেৎদ অকা আ অকা আ এটা আ লেকানা আ, ইনা কু হ অ উকু কা তাহি দাড়ি য়া আ।