27
পৌলরাঃআ রোম শেহার রে সেনঃঅ হেৎদ বুগিনবার্তা পাস্না।
1 চিন্তং ফায়সালা হাতা হুইয়েনা আলে জাহাজতে ইতালিয়া দিসুম সেনালে, ইন্তং পৌল হেৎদ এটা কথক আটকান হড় আগস্তীয় পাল্টন রিনিজ পাল্টন যুলিয় নুতুমান গম্কে জুলু পতি রাঃআ তিহিরে সম্পায়নালে।
2 হেৎদ আলে আদ্রামুত্তীয় শেহার হাতেন জাহাজ রে দেজেন্তেলে সেনেএনা, অকা জাহাজটা এশিয়া মুলুক রাঃআ উপকূল রাঃআ যত ঘাটতে সেনা। মাকিদনিয়া রাঃআ থিষলনীকী রিনিজ অদিবাসী আরিষ্টার্খ আলে লঅ তাহিন কেনায়।
3 হেৎদ দশার হুলাং আলে সীদোন শেহার তেলে সেটেরেনা, কদেরে যুলিয় পৌলেরকে সম্মান লঅ ইনিকে গাতিকুরা হান্ডে ইদিকিদতে খাতির এমঅ নাতিনাং অনুমুতি এমকেৎ কুয়ায়।
4 হেৎদ এনথাং হাতেন জাহাজ লাড়াকাতে সামাং দর হোয়অ কেদ খানয় আলে কুপ্র ঢিপ রাঃআ দানাং দানাংতেলে সেনেএনা।
5 হেৎদ কিলিকিয়া হেৎদ পামফুলিয়া টলা রাঃআ সামাং দররাঃআ দরেয়া পারমকেৎতেলে লুকিয়া তালুক রাঃআ মুরা শেহার তেলে সেটেরেনা।
6 হেৎদ পাল্টন কুরাঃআ গমকে এনথাং হাতেন ইতালিয়াতে সেনকেনায় মিয়াদ আলেকজান্দ্রীয় জাহাজ নেলনামকাতে আলেকে ইনা জাহাজরে দেচকেৎ লেয়ায়।
7 হেৎদ গাদা মাহা বাই বাইতে জাহাজটা সেনেএন্তে কুঠিন কষ্টেতে ক্লীদ শেহারতে সেটেরেনা, হোয়অ রাঃআ দেঙ্গা কা নামকেদতে মাড়াঙ কাদাড়িলাদআয় খানঅ আলে সলমোনি রাঃআ মাড়াঙ হরকাতে ক্রীতী ঢিপ রাঃআ অছাড় হরকাতে সেনেনা।
8 হেৎদ আলে সাশাতি-তে ইনা পারমে তানলো আলে বুগিন ঘাট নুতুমান মিয়াৎ তাহীনথাং তেলে সেটেরে না। ইনা ঠাইন রে লাসেয়া শেহার মেনা।
পৌল রাঃআ পরামর্শ
9 হেৎদ গাদা মাহা হুইয়েন রে হেৎদ ইহুদি কুরাঃআ বার পরব পারমলেনা হেৎদ দাআ হরাতে সেসেন বর আন হুইওতান তাহি কেনা, ইনা মেন্তে পৌল ইঙ্কূ পরামর্শকেৎ কুতে গামাৎ কুয়ায়্য়য়,
10 এ হাগাকু ইঞ নেলনামে তানাইঞ যে, নিয়া দাআ তে সেসেন রে গাদা বিপদ হেৎদ ক্ষতি হুইয়া, ইনা একেন জিনিসপত্র হেৎদ জাহাজরা লহয়, আবুয়াহঅ গজয়াবু।
11 মেন্খান জুলুপতি পৌলরাঃআ থুতি কা লুতুর কাতে ক্যাপ্টেন হেৎদ জাহাজ মালিক রাঃআ থুতিরে ডের মন এম কেয়ায়।
12 হেৎদ ইনা থাং রাবাং মাহা তাহি নাতিন গটা কা তাহি কান রে এনথাং হাতেন সেন কু তে হুই দাড়িয়া রেদ ফৈনীকা শেহার রে রাবাং মাহা তাহি কেনা মেন্তে ঢের লেকা কু গাম কেয়া, ইনা ক্রীতীঢিপ রাঃআ মিয়াৎ বন্দর তানা, নিয়া উত্তরপশ্চিম হেৎদ দক্ষিণপশ্চিম দর নিজোতানা। 13 হেৎদ দক্ষিণ হোও বাই বাই তে হয়ওয় তান রে ইঙ্কূ আবুয়া মনে লেকা হুইয়া মেন্তে কু সারি কেৎতে লাঙ্গার কু রাকাব কেয়া হেৎদ ক্রীতী ঘাট তেকু সেনে য়ানা।
14 মেন্খান হুডিং মাহা তায়ম তে ঘুরব্যান্ডূ (উরাকুলো আইলা) নুতুমান হয়ও জাহাজ এ টঅ কেয়ায়।
15 জাহাজ ইনা হয়ও তে ঠেলা ইদিয়েন তে হেৎদ ইনা কা টঅ দাড়িআদ তে আলে সেন তকা কেয়াহেৎদ লে বুহাল ইদিয়া না।
16 হেৎদ কৌদা নুতুমান মিয়াৎ হুডিং ঢিপ রা দানাং রে বুহালো তানালে গাদা কষ্ট তে লাউকা লেরে রাকাব দাড়িয়াদালে।
17 ইনা রাকাব কেৎ তে ইঙ্কূ রুখিয়া নাতিন তে জাহাজ কু আটক ঘুরা কেয়া হেৎদ সুতি নুতুমান চরাবালি রে নুর বরতে ইঙ্কূ জাহাজ নোঙ্গর কু আড়গু কেয়া।
18 হেৎদ আলে গাদা বিরঝড় রে হবু ডাবুন খান ইঙ্কূ দশার হুলাং জিনিষকু দাআরে লেবদা গিডি কেয়াকু।
19 হেৎদ আপি মাহারে ইঙ্কূ নাবি আকুয়া তিহি তে জাহাজ রা জিনিস কুকু দাআরে লেবদা গিডি কেয়া।
20 হেৎদ গাদা মাহা যাকিৎ বেলাকে হেৎদ ইপিলকু কাকু নেলনাম লেনা হেৎদ মারাং হয়ওএবীর হয়ও দাআ হুইঅ তানগেএ খান আলেয়া বানচা রাঃআ আশ কা তাহীন কেনা।
21 হেৎদ ইঙ্কূ গাদা মাহা বিন জম নু কাতে কাটায় কেৎকু, পৌল ইঙ্কূ য়া তালা রে তিন্গুইয়েন তেএ গামাৎ কুয়ায়্য়য়, এ মান্তান হড় কু, আপে ইঞয়া থুতি যদি মানা-বাতা কাতে ক্রীতী হাতেন কাপে হিজ লেখান নিয়া দুঃখ দুর্দশা হেৎদ হানি কাপে নাম কেয়া।
22 নাহা দইঞ আপেকে সাহস এমাপে তানাইঞ, যাহায় রাঃআ জিউ নাশ কা হুয়াআ, শুধু জাহাজ রাঃআ ক্ষতিয়া।
23 চিয়া চি ইঞদ ঈশ্বর রা হড়, হেৎদ অকয়্য় কে গুনমানত তিয়াং ইনি রাঃআ মিয়াৎ সেরমা রিনিজ নাঙ্গা হলা নিদা ইঞ য়া হান্ডে তিঙ্গুয়ে নায়।
24 এ পৌল, আলম বরয়া, আম কৈসর রা সামাং রে তিঙ্গুন হুযুয়া হেৎদ নেলেমে, অকয়কু আম লঅ সেনতানকু যতচ কুকে ঈশ্বর দায়াদুলাড় এমাদ কুয়ায়্য়।
25 এন্খান গম্কে কু, সাহস পে, চিয়া চি ঈশ্বররে ইঞয়া নেকান পাতিয়া মেনাআ, ইঞ হান্ডে চিল্কা গামা কানা এন্কাগে হুযুয়া।
26 মেন্খান আবু যাহান ঢিপ রেগে সেটের হুযুয়া।
পেতেচ জাহাজ
27 হেৎদ আলে আদ্রিয়া দরেয়া রে বাই বাইতে সেসেন সেসেন্তে গেলে পুন নিদা হুইয়েন্তে তালা নিদা জাহাজ নাবি কু টাহর কেৎআকু জাহান দিশুম কাতা বু সেটেরা কানা মেন্তেকু আটকার কেয়া।
28 হেৎদ বায়র লেব্দা ডুম্বুইজ কেতে বিশ বাঁউ দাআ নাম কেয়া হেৎদ হুডিং লেকা সেনে য়েন্তে অট মিসা বায়র ডুম্বুইজ কে তে গেল মড়ে বাঁউ কু নাম কেয়া।
29 ইন্তং ধীরি দর রে তাকিচ তাহীন রাঃআ বর তে ইঙ্কূ জাহাজ রাঃআ তায়ম দর তে উপুনিয়া গল্সীফাল কু আড়গু কেয়া হেৎদ বিন্তিতে তাহি কাতে সিঙ্গি রাঃআ তাঙ্গিরেকু তাহিন কেনা।
30 মেন্খান জাহাজ নাবি কু জাহাজ হাতেন নির জময়াকু মেন্তে কুরুমুটুৎ কেনায়কু হেৎদ গ্ল্হির রাঃআ হুডাঙ মাড়াঙ দর গল্সীফাল আড়গু ছলতে ডঙ্গা দরেয়া রে আড় গুৎকেনা কু,
31 মেন্খান পৌল জুলু পতি গমকে হেৎদ পাল্টন কুকে গামৎ কুয়ায়্য়, ইঙ্কূ হড় জাহাজ রে কাকু তাহিনখান আপে কাপে বাঞ্চা কাপে নামেয়া।
32 ইন্তং পাল্টন কু লাউকারা বায়র মাআটটা কেৎতেকু ইনা দাআরে কু উয়ু কেৎআ।
33 হেৎদ পায়াং পুয়ুং আঙ্গ তান্খানঅ পৌল যতচ কুকে জমা জমেপে মেন্তে এ গমকেৎ কুয়ায়্য় হেৎদএ গামা কেৎ কুয়ায়্য়, আপে তিহিং গেলে পুন মাহা যুহুয়েনা,আপে তাঙ্গিরে মেনাআ পেয়া, কা জম নু কাতে মেনা আ পেয়া, জাহানা কা জম নু কাতে নিদা সিঙ্গি পে হরতাৎআ,
34 ইনা মেন্তেইঞ নেহরাপে তানা জমা জমে পে ইনা দ অপেয়া বাঞ্চা নাতিনাং লাকতিয়া, আপেএ-তে বহ রা মিয়াৎ উব হঅ কা উয়ু গোয়া।
35 হেৎদ নিয়া গাম কেৎ তেল পৌল ইনা পিঠা এ সাব কেয়ায়, হেৎদ যতচ কুয়া সামাং রে ঈশ্বর এ সারহাও কিয়ায় হেৎদ ইনা কেচা কেৎ তেএ জম কেয়ায়।
36 এন্তে যতচ কু সাহস কেৎ তেকু জম কেয়া।
37 হেৎদ জাহাজ রে আলে যতচ কু বার জুলু* তিলি তুরুই† হড় লে তাহীন কেনা।
38 হেৎদ জম বি কেৎতে দরেয়া রে গহম কু লেবদা গিডি কেয়া হেৎদ জাহাজ কু হাউলকা কেয়া।
39 আঙ্গ য়েন খান ইঙ্কূ ইনা ঢিপা কাকু নেল চীনহা দাড়ি লাৎআ, মেন্খান এনকান মিয়াৎ পাড় কু নেল নামকেয়া, ইনাদ বালিচর তাহীন কেনা, হেৎদ হুইও দাড়ি রেদ আবু জাহাজ এনথাং রেবু ঠেকা দেয়া মেন্তে কু গটা কেয়া।
40 হেৎদ আকুড়া ফাল কুরা রাঃআ বায়রকু মাআটটা কেৎ তে ইনা দরেয়া রেকু বাগি তুকা কেয়া হেৎদ ইনতং গে হাল রা তলকু রাড়া কেৎ তে হেৎদ হয়ও সামাং রে পাল রাকাব কেৎ তেকু ইনা বালি ঘাট তেকু সেনে য়ানা।
41 মেন্খান বানার দর দরেয়া রাঃআ গাহির দাআ মেনাআ এনে এনকান জায়গারে হিচেন খান্কু চররে জাহাজ আটকায়না হেৎদ জাহাজ সামাং দর তাকিচেন্তে রচৎ এনা মেনখান তায়ম দর ঢেউ রাঃআ তাকিচ তাকিচতে পেটেজে না।
42 মেন্খান সিপাই কু আটক কুকে গচ গিডি নাতিনাং কারসাদি কেয়াকু যাতে যাহা হঅ অয়ার কাতে আল কু নির দাড়িকাআ।
43 মেনখান জুলু পুতি কুরাঃআ গমকে পৌলকে বাঞ্চা নাতিনাং ইঙ্কূয়া কারসাদী এড়িচ কেৎআয় হেৎদ হুকুমাৎ কুয়া হেৎদ অকয়্য় অয়ার দাড়িআপে মাড়াঙ তে যেহেত কাতে ঘাট তে আড়গুন পেদু,
44 হেৎদ বাকি যতকু তক্তা কুরে হেৎদ জাহাজ রা এটা এটা জিনিসকুরে সাহারা হাতা কাতে পরম পে মেন্তে এ আচু কেৎ কুয়ায়্য় য়। নেকা গে যতচ ডাঙা তে পারম মেন তেলে বাঞ্চায় না।
* 27:37 দুশো= বার জুলু † 27:37 ছিয়াত্তর = তিলি তুরুই