3
বিন্তি নাতিনাং আপত্তি
1 মুচাৎ জাগার নিয়া, এ পাতিয়ান হড়কু, আলেয়াঃআ নাতিনাং বিন্তিইপে, চিল্কা আপেয়া ভিতিরে হ্যুই তানা, এঙ্কাগে প্রভু রাঃআ জাগার গোটা পাসরাঃকা আ হেৎদ গুন্মান্ত হ্যুই কাআ,
2 অটঃহঅ আলে চিল্কা দুষ্টু হেৎদ বাড়িচ হড় রাঃআ হান্ডে হাতেত রুখিয়া নাম নাতিনাং বিন্তিপে; চিয়াচি জ্ত্চ রাঃআ পাতিয়া বায়ানা।
3 মেন্খান প্রভু বিশ্বস্ত; ইনিগে আপেকে দাড়ি য়ান পেয়ায়্য় হেৎদ শয়তান-বঙ্গা হাতেন রুখিয়া পেয়ায়।
4 অটঃহঅ আপেয়া বাব্ত্তে আলে গাদা পাতিয়া মেনাঃআ প্রভুরে মেনাঃআ পেয়া মেন্তে, আলে আপেকে অকা অকাঃকুলে গাম দহা তাৎ পেয়া, ইনা যতচ াআ কু মানায় তানাপে হেৎদ মানা আগুই গেয়াপে।
5 হেৎদ প্রভু আপেয়া অন্তর কে ঈশ্বর রাঃআ দুলাড় হরাতে হেৎদ খ্রীষ্ট রাঃআ সারি হরাতে সুতুঃ পেয়ায়।
হাসা ঠাকুর বাব্ত্তে হুশিয়ার।
6 হেৎদ, এ হাগামিশিকু, আলে প্রভু যীশু খ্রীষ্ট নুতুম তে নিয়া লে আচুপে তানা, যাহায় হাগা পাড়ুয়া গেয়ায়্য়, হেৎদ আপে আলেয়ায়্য় হান্ডে হাতেত অকা চেচেদাঃআ নামতাৎআ পে, ইনা লেকা ইনি কায় সেসেনায়, ইনি লঅ দ অল্পে তাহিনা,
7 আপে দ চিল্কা তে আলেয়াঃআ সুতুঃপে হয়ুয়া, ইনা মাপে সারি গেয়া, চিয়াচি অপে লঃঅ তাহীন অক্ত আলে পাড়ুয়া কালে তাহীন কেনা,
8 হেৎদ যাহায় রাঃআ হান্ডে মাডি/জমা বেগর গনং তে কালে জমেৎ কেনা, আপে যাহায় রাঃআ হান্ডে লাৎ ি কাতে আল লে তাহীন কাঃআ, ইনাতে খাটাঃ হেৎদ মেহনত লঅ সিঙ্গি নিদালে কামীৎ কেনা।
9 আলেয়া আইদারি যে বায়না, মেন্তে দ ল্হয়, মেন্খান আপেয়া হান্ডে আলে কে উডুঃ সদর নাতিনাং লে উডুঃতাৎ পেয়া, যাতে আপে আলেয়াআ অতংঅ কূ লেকাপে হুই দাড়িয়া।
10 চিয়ায় চি আলে চিন্তং আপেয়া হান্ডেলে তাহীন কেনা, ইন্তং আপেকে নিয়া লেকা গামা তাৎপেয়া যে, যাহায় যদি কাকু কামিয়া, তবেখান ইনিদ আল্য়য় জমে কাঃআ।
11 আলে আয়ুম নামে তানালে, আপে তালা রে অকয় হড় কুদ গায়া লেকা মেনা কুয়া, জাহান কামী কা কামী কাতে বিন আইদারি জাগার কু সগা ভাড়াৎআ।
12 নিয়া লেকা হড়কুকে আলে প্রভু যীশু খ্রীষ্ট রাঃআ নুতুম তে বাত্লা হেৎদ চেৎনা লে এমাকু তানা, ইঙ্কূ থীর থার কাতে আকু তেগে কামী কাতে জমে কাআ কু।
13 হেৎদ এ হাগামিশিকু, সৎ কামিকুরে আলপে কাদরাঃআ,
14 হেৎদ যাহায় নিয়া গিরা রে অলা কান লেকা জাগারকু কাকু বাতায়া, তবেখান ইনিকে নেল চিহ্না তাইপে, হেৎদ ইনি লঅ আল পে মেসা।
15 যাতে ইনি গিয়ুগ কায়ায়্য়; তবু রহঅ ইনিকে বাইরী মেৎতে দ অল্পে নেলিয়া হাকা তানায় মেন্তেগে চেৎনা এমাই পে।
বিশেষ আতাং দরম
16 হেৎদ সুলুক রিনিচ প্রভু আয়গে সারা ঘড়ি যতলেকানাতে আপেকে সুলুক বুরুয়া পেকাঃআয়। প্রভু আপে যতচ কু লো তাহীন কাঃআয়।
17 নিয়া মৌন জহার ইঞ পল নিজ তিহিতেইঞ অলাপে তানাইঞ, নেকা গে যত গিরা কুরেইঞ ওলে তানাইঞ। নিয়া গে চিহ্না।
18 আবুয়া প্রভু যীশু খ্রীষ্ট রাঃআ দায়া দুলাড় আপে য়া যতচ কু রাঃআ হান্ডে তাহীন কাআ।