2
পৌল রাআ আকেল রাআ বার্তা
1 হেৎদ, এ হাগাঞ হেৎদ মিশি তুকু ইঞ চিন্তং আপেয়া হান্ডে সেন লেনাঞ, ইন্তং বুগিন বুগিন থুতি জাগার্তে হেৎদ আকেল তে গুরুত্ব লেকাতে আপেকে অকা ঈশ্বর রাঃআ সাক্ষসদর* পাস্না নাতিনাং সেটের লেনাঞ, ইনা দঅ ল্হয়।
2 চিয়া চি ইঞ মনেঞ গটা লাৎআ, আপেয়া ভীতিররে অটঅ জাহানা আ আলঞ সারিই কাআ, একেন যীশু খ্রীষ্ট কেগেঞ হেৎদ ইনিকে ক্রাস রে গচ লিৎয়াকু মেন্তে, সারিকা আঞ।
3 হেৎদ ইঞ আপেয়া হান্ডে নিজুরি, বর হেৎদ বর তে থার থারিঞ বুজাত কেনা,
4 হেৎদ ইঞা জাগার হেৎদ ইঞা গাম পাস্না আপেকে ভুলা রাঃআ নাতিনাং দঅ ইনা আকেল রাঃআ জাগার রাঃআ লেকা কাঃআ তাহিলেনা, বরং ইনাকু দঅ রিলামালা আত্মা রাঃআ মহা পরাক্রম রাঃআ প্রমাণ তাহিলেনা,
5 যাতে আপেয়া পাতিয়া মান্মি কু রাঃআ আকেল লেকা তে আলঅ হ্যুকা আ, মেন্খান ঈশ্বর রাঃআ মহা পরাক্রম লেকা তে হ্যুকা আ।
আত্মিক আকেল রাআ গুরুত্ব
6 এন্খান আলে আত্মিক সীদ্ধ হড় কুরাঃআ তালারে আকেল রাঃআ জাগার তানালে, মেন্খান হানা আকেল নিয়া যুগ রাঃআ লহয় হেৎদ নিয়া যুগ রাঃআ নাশঃতান শাসন কর্তা কু রাঃআ হঅ ল্হয়।
7 মেন্খান আলেদ সাক্ষসদর রাঃআ লেকা অর্থাৎ ঈশ্বর রাঃআ হানা আকেল রাঃআ লে জাগারে তানা, ইনা উকুয়া আ কান আকেল, অকা ঈশ্বর আবু কে সম্মান† এমঃঅ নাতিনাং ধার্তি সির্জন রাঃআ মাড়াং হাতেৎ গে স্যাপড়া ধহ লাৎআয়।
8 নিয়া যুগ রিঙ্কূ শাসন কর্তা কু রাঃআ তালারে ইনা যাহায় কাকু সারি কেনা; চিয়া চি যদি কু সারি কেয়া হুনাং এন্খান দারিয়ান‡ প্রভুকে ক্রাস রে কাকু গচ কিয়া হুনাং।
9 মেন্খান, চিল্কা রিলামালা শাস্ত্র রে অল মেনা আ 'মেত অকা আ কায় ঞেল নাম তাৎআয়, লুতুর অকা কায় আয়ুম তাৎআয়, হেৎদ অকা মান্মি যাহা চিল্লং অন্তররে কায় আটকার তাৎআয়, অকা ঈশ্বর, অক্য়্কু ইনিকে কুসিয়া ইয়াকু, ইঙ্কূয়া নাতিনাং স্যাপড়া ধহ তাৎআয়।+
10 চিয়াচি আলেয়া হান্ডে ঈশ্বর আয়ায়্য় আত্মা তে ইনাকু সদর তাৎআয়, চিয়া চি রিলামালা আত্মা দঅ যত বাবদ কু সমেত ঈশ্বর রাঃআ গাহির বাবদ কু হঅ তুনুম নামেয়ায়।
11 চিয়া চি মান্মি রাঃআ ভাবনা মান্মি কু রাঃআ আত্মারাআ বিনা অক্য়্কু সারিয়া? ইনে এন্কাগে ঈশ্বর রাঃআ আত্মা বিনা ঈশ্বর রাআ ভাবনা যাহায় কাকু সারিয়া।
12 মেন্খান আলে দঅ ধার্তি রাঃআ আত্মা কে দঅ কালে ঞাম তিৎআ, বরং ঈশ্বর হাতেৎ উডুঙয়াকান আত্মাকেলে ঞাম তিইয়া, যাতে আলে আটকার দাড়ি কাঃআ লে অকা ঈশ্বর আলে কে দায়া-দুলাড়§ লঅ এমা তাৎলেআয়।
13 নিয়া যত বার্তা আলে জাগারেতানা, নিয়া বার্তা মান্মি রাআ চেদাকান আকেল তে দঅ লহয়, মেন্খান রিলামালা আত্মা রাআ চেদাকান জাগার তে, আত্মা রাআ চেদা কান থুতি তে আত্মিক সার্তি টাকে বুঝাই তানালে।
14 মেন্খান জাগতিক মান্মি ঈশ্বর রাঃআ আত্মা রাঃআ বিষয় কায় গ্রহনেয়া, চিয়া চি ইনিরাআ হান্ডে ইনাকু যত মুর্খতা লেকা; হেৎদ ইনা কু যত ইনি কায় সারি নামেয়ায়, কারন ইনা কু আত্মিক লেকাতে পরীক্ষা আয়।
15 মেন্খান অকয় আত্মিক, ইনি দঅ যতয়া বাবদ রাঃআ পরীক্ষা আয়, মেন্খান এটা যাহায় ইনি রাঃআ পরীক্ষা কাকু দাড়িয়া।
16 চিয়া চি 'অকয় প্রভু রাঃআ মন সারিতাত্যায়্য়, ইনিকে উপদেশ এম দারিয়ায়্য়? মেন্খান নিয়া সারি নাম তাৎআবু চিল্কা খ্রিস্ট ভাবা আয় এনকা আবু ভাবায় কাঃআবু।+
* 2:1 সাক্ষ্যসদর-ঈশ্বর রাঃআ রহস্য় † 2:7 সম্মান-গৌরব ‡ 2:8 দাড়িয়ান-মহান হেৎদ দাড়িয়ান + 2:9 জিসাই 64:4; 65:17 § 2:12 দায়া-দুলাড়-অনুগ্রহ + 2:16 জিসাই 40:13